Aitor Urresti

Aitor Urresti González, nado en Bilbao o 15 de xaneiro de 1975, é un enxeñeiro industrial e político vasco de Equo, partido polo que foi candidato á lehendakaritza nas Eleccións ó Parlamento Vasco de 2012. Foi coportavoz de Equo Euskadi e dende novembro de 2014 é membro da Comisión Executiva Federal de Equo.

 Actividade profesional 
Enxeñeiro industrial especializado en enerxías renovables, traballa como profesor na Universidade do País Vasco e investiga o almacenamento de calor mediante materiais de cambio de fase para a integración da enerxía solar na edificación e a industria.

 Activismo social 
Participou en agrupacións sociais de distinto ámbito: democracia participativa, dereitos humanos, pacificación, débeda externa, cooperación, etc. Recentemente formou parte de “Fracking EZ Araba” e representa a Equo na asemblea antifracking de Bilbao chamada “Fracking EZ Bizkaia”. Estas plataformas están organizadas co propósito de que non se empregue o sistema de fractura hidráulica para a obtención de gas no País Vasco polos danos que provoca ó subsolo e ós acuíferos.

 Notas 

 Véxase tamén 
 Ligazóns externas 
 Blog de Aitor Urresti 
 Ficha de Aitor Urresti na Universidade do País Vasco
 Equo Euskadi
 Equo Arabaarquivada dende o orixinal o 19 de maio de 2014 

Categoría:Nados en 1975
Categoría:Nados en Bilbao
Categoría:Políticos de Equo
Categoría:Políticos do País Vasco